2018. január 8.

A Henkel tovább erősíti fodrászati üzleti területét

**A Henkel lezárta a Zotos International felvásárlását**

**Düsseldorf - A Henkel sikeresen lezárta a Zotos International Inc. felvásárlását, amely az észak-amerikai fodrászati vállalat, a Shiseido Company, Limited tulajdonában volt.** **A felvásárlás részét képezik olyan vezető fodrászati márkák, mint például a Joico és a Zotos Professional. Az felvásárlásra vonatkozó megállapodást 2017. október 26-án írták alá. A vételár 485 millió USA dollár.**

A 2016-os pénzügyi évben a Zotos International Inc. forgalma mintegy 230 millió dollár volt és 700 alkalmazottat foglalkoztatott. A cég székhelye Darien-ben, Connecticut államban található és a vállalat elsősorban az Egyesült Államok piacára összpontosít. Ezen kívül Európában és Ázsiában is jelen van.

„Ez a felvásárlás része annak a stratégiának, hogy erősítsük pozícióinkat vonzó piacokon és kategóriákban. Ez tovább erősíti fodrászati üzleti területünket az Egyesült Államokban, amely a világ legnagyobb fodrászati piaca” – mondta Hans Van Bylen, a Henkel igazgatóságának elnöke.

„A professzionális és kiváló minőségű márkák tökéletesen illeszkednek Beauty Care üzletágunkhoz. Örömmel üdvözöljük a Zotos sikeres és tapasztalt csapatát a Henkelnél” – tette hozzá Jens-Martin Schwärzler, a Henkel Beauty Care üzletágáért is felelős alelnöke.

„Ez a tranzakció ismét megmutatta erősségünket, melynek köszönhetően, vonzó és előnyös felvásárlásokat tudunk végrehajtani. A tranzakciót meglévő pénzeszközeink és a rendelkezésünkre álló hitelek segítségével finanszírozzuk” – mondta Carsten Knobel, a Henkel pénzügyi alelnöke.

A tranzakció a Henkel harmadik felvásárlása az amerikai fodrászati piacon az elmúlt években. 2014-ben a Henkel felvásárolt három amerikai vállalatot, a Sexy Hair-t, az Alterna-t és a Kenra-t. 2017 szeptemberében a Henkel sikeresen lezárta a Nattura Laboratorios felvásárlását, az erős piaci jelenléttel bíró amerikai Pravana fodrászati márkával.

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaiban vezető pozícióban van sok piacon és kategóriában, szerte a világon. A 1876-ban alapított Henkel több mint 140 éves sikert tudhat maga mögött. A Henkel 2016. évi árbevétele 18,7 milliárd euró, korrigált üzemi eredménye pedig 3,2 milliárd euró volt. A Henkel három – Loctite, Schwarzkopf és Persil – vezető márkája együttesen több mint 6 milliárd euró árbevételt ért el. A Henkel világszerte több mint 50 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és a közös értékek egyesítenek. A fenntarthatóság elismert vezetőjeként a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: www.henkel.com.

A jelen dokumentum a jövőre vonatkozó állításokat tartalmaz, amelyek a Henkel AG & Co. KGaA vállalati vezetősége jelenlegi becslésein és feltételezésein alapszanak. A jövőre vonatkozó állításokat olyan és hasonló szavakkal fejezzük ki, mint a vár, szándékozik, tervez, jósol, feltételez, vél, becsül, számít. Az ilyen állítások semmiképpen sem értelmezendők úgy, hogy azok garanciát jelentenének az általuk kifejezett várakozások pontos teljesülésére. A Henkel AG & Co. KGaA és kapcsolt vállalkozásainak jövőbeli teljesítménye és tényleges eredményei számos kockázat és bizonytalanság függvényei, és így jelentősen eltérhetnek a jövőre vonatkozó állításoktól. Sok ilyen tényezőre nincs befolyása a Henkelnek, és ezek előre nem becsülhetők fel pontosan, mint például a későbbi gazdasági környezet, vagy a versenytársak és más piaci szereplők tevékenysége. A Henkel nem tervezi és nem vállalja, hogy a jövőre vonatkozó állításait frissítse.

**Kapcsolat**

**Investors & Analysts Press & Media**

**Dr.** **Eva Sewing Lars Witteck**

Telefon: +49 211 797 - 5277 Phone: +49 211 797 - 2606

Email: [eva.sewing@henkel.com](mailto:eva.sewing@henkel.com) Email: [lars.witteck@henkel.com](mailto:lars.witteck@henkel.com)

**Christopher Huesgen Wulf Klüppelholz**

Telefon: +49 211 797 - 4314 Phone: +49 211 797 - 1875

Email: [christopher.huesgen@henkel.com](mailto:christopher.huesgen@henkel.com) Email: wulf.klueppelholz@henkel.com

**Ewa Wachonin Jennifer Ott**

Telefon: +49 211 797 - 7151 Phone: +49 211 797 - 2756

Email: [ewa.wachonin@henkel.com](mailto:ewa.wachonin@henkel.com) Email: [jennifer.ott@henkel.com](mailto:jennifer.ott@henkel.com)

[www.henkel.com/ir](http://www.henkel.de/ir)

[www.henkel.com/press](http://www.henkel.de/presse)

Henkel Magyarország Kft.

Vállalati kommunikáció

Dispiter Dorottya

Tel. (1) 372-5502

Email: [vallalati.kommunikacio@henkel.com](mailto:vallalati.kommunikacio@henkel.com)